**รายงานการดำเนินงานคณะกรรมการพัฒนาคุณภาพการศึกษา**

**แผนการบริการวิชาการแก่สังคม ปีการศึกษา 2560**

**ความเป็นมา**

**สถานการณ์การดำเนินงานในรอบปีที่ผ่านมา**

งานบริการวิชาการ สำนักวิชาพยาบาลศาสตร์ มหาวิทยาลัยวลัยลักษณ์ ดำเนินงานโดยคณะอนุคณะกรรมการบริการวิชาการ ทั้งนี้คณะอนุคณะกรรมการบริการวิชาการได้วิเคราะห์สถานการณ์การดำเนินงานในรอบปีที่ผ่านมาเพื่อปรับปรุงในปีต่อไป โดยใช้แนวคิด SWOT analysis มีรายละเอียดของผลสรุปการวิเคราะห์ ดังต่อไปนี้

1) S: จุดแข็งคือ มีทีมดี มีความสามัคคี มีคนเก่ง

2) W: จุดอ่อน คือ การประชุมทีมยังน้อย โครงการยังดำเนินการได้ไม่ครบถ้วนตามแผนงาน

3) O: คณะอนุกรรมการฯ ได้รับโอกาสให้ดำเนินโครงการพันธกิจสัมพันธ์กับชุมชน และโครงการพัฒนาวิชาชีพอย่างต่อเนื่อง สอดคล้องกับแผนยุทธศาสตร์ของมหาวิทยาลัยวลัยลักษณ์ จึงนับว่าเป็นโอกาสดีมากในการขับเคลื่อนงานต่อไป

4) T: คณะอนุกรรมการฯ มีภาระงานด้านการสอนภาคปฏิบัติในโรงพยาบาล และการวิจัยนอกพื้นที่ จึงมีเวลาไม่มากนักสำหรับจัดโครงการบริการวิชาการ

5) SO: จึงนำจุดแข็งและโอกาสมาพัฒนางานต่อ โดยวางแผนงานให้คณะอนุกรรมการสามารถปฏิบัติภารกิจ ได้สำเร็จตามตามวิสัยทัศน์ของงานบริการวิชาการ มีไว้ว่า “ให้บริการวิชาการ มุ่งเน้นการบูรณาการกับการเรียนการสอน การวิจัย และการทำนุบำรุงศิลปวัฒนธรรมที่สอดคล้องกับความต้องการของสังคม ชุมชน ทั้งในระดับท้องถิ่น ระดับภาค ระดับชาติ และระดับสากล” ดังนั้นคณะอนุกรรมการฯ จึงได้วางแผนงานในปีต่อไป ดังนี้ 1) คณะอนุคณะกรรมการบริการวิชาการร่วมเป็นทีมงานการจัดประชุมระดับนานาชาติ กับ ผศ.ดร.จอม สุวรรณโณ เพื่อให้บรรลุวิสัยทัศของงานระดับชาติ และระดับสากล 2) จัดทำโครงการพันธกิจสัมพันธ์ชุมชนที่มีรายละเอียดของกิจกรรมในโครงการของการบูรณาการงานกับการวิจัย การเรียนการสอน และงานกิจการนักศึกษา 3) จัดประชุมทีมงานทุก 2 เดือน โดยกำหนดให้มีวาระการประชุมเรื่องสำคัญทุกครั้ง คือ เรื่อง วาระการติดตาม ทบทวน และวางแผนการดำเนินงานอย่างต่อเนื่อง 4) นำผลการประชุมของคณะอนุกรรมการฯ เสนอต่อที่ประชุมคณะกรรมการบริหารสำนักวิชาพยาบาลศาสตร์ มหาวิทยาลัยวลัยลักษณ์

**วัตถุประสงค์ของแผน**

**ประเด็นยุทธศาสตร์ที่ 1 การพัฒนาความเป็นเลิศทางการวิจัย บริการวิชาการ และการทำนุบำรุงศิลปวัฒนธรรม เพื่อตอบสนองต่อการพัฒนาประเทศ**

**กลยุทธ์ 4 ปี**

**เป้าประสงค์เชิงกลยุทธ์ที่ 2**

ชุมชนท้องถิ่นได้รับประโยชน์จากผลงานวิจัย บริการวิชาการและทำนุบำรุงศิลปวัฒนธรรม

**ตัวชี้วัดเชิงยุทธศาสตร์**

ตัวชี้วัดที่ 3 ร้อยละขององค์ความรู้และสิ่งประดิษฐ์ที่นำไปใช้หรือแก้ไขปัญหาชุมชนท้องถิ่น

ตัวชี้วัดที่ 5 ร้อยละของผู้รับบริการที่มีความรู้เพิ่มจากการเข้ารับบริการ

ตัวชี้วัดที่ 6 ร้อยละความพึงพอใจผู้เข้ารับบริการ/หน่วยงาน/องค์กรที่รับบริการวิชาการและวิชาชีพต่อประโยชน์จากการบริการ

**กลยุทธ์ที่ 2**

เสริมสร้างความสัมพันธ์อันดีระหว่างมหาวิทยาลัยและชุมชน โดยเฉพาะการวิจัยและบริการวิชาการเพื่อความเข้มแข็งของชุมชน

**วิสัยทัศน์ของสำนักวิชาพยาบาลศาสตร์**

“เราคือ องค์การเรียนรู้ บูรณาการพันธกิจ สร้างพันธมิตร นำการพยาบาลสู่สากล”

**วิสัยทัศน์ของแผน**

บริการวิชาการ บูรณาการกับการเรียนการสอน การวิจัย และการทำนุบำรุงศิลปวัฒนธรรมสอดคล้องความต้องการของสังคม ชุมชน ทั้งในระดับท้องถิ่น ระดับภาค ระดับชาติ และระดับสากล

**ตัวบ่งชี้วัดความสำเร็จระดับแผน** ( กำหนดให้สอดคล้องกับตัวชี้วัดยุทธศาสตร์ของสำนักวิชา )

1. มีแผนการบริการวิชาการที่เกี่ยวข้องกับวิชาชีพหรือที่เกี่ยวข้องของสถาบันศึกษาที่สอดคล้องกับความต้องการของสังคมอย่างเป็นลายลักษณ์อักษรและผ่านการพิจารณาจากคณะกรรมการประจำสำนักวิชา
2. มีโครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม และมีงบประมาณที่สนับสนุนอย่างเพียงพอตามแผนฯ อย่างน้อย 1 โครงการ
3. มีโครงการบริการวิชาการแก่สังคมแบบให้เปล่าอย่างน้อย 1 โครงการ
4. มีโครงการบริการวิชาการที่บูรณาการกับการเรียนการสอน อย่างน้อย 1 โครงการ
5. มีโครงการบริการวิชาการที่บูรณาการกับการวิจัย อย่างน้อย 1 โครงการ
6. คณาจารย์ของสำนักวิชาฯ อย่างน้อยร้อยละ 5 เข้าร่วมในโครงการบริการวิชาการระดับมหาวิทยาลัย
7. มีการประเมินผลแผนการดำเนินงานบริการวิชาการ และนำผลการประเมินไปปรับปรุงเพื่อพัฒนาแผนและกิจกรรม/โครงการ
8. มีการปรับปรุงแผนการบริการวิชาการประจำปีแก่สังคมตามผลการประเมินอย่างเป็นลายลักษณ์อักษร
9. โครงการบริการวิชาการบรรลุความสำเร็จตามตัวชี้วัดไม่ต่ำกว่าร้อยละ 80

**1. แผนการดำเนินงาน**

งานบริการวิชาการ สำนักวิชาพยาบาลศาสตร์ มหาวิทยาลัยวลัยลักษณ์ ได้จัดทำแผนงานเพื่อบริการวิชาการ ในปีการศึกษา 2560 จำนวน 16 โครงการ จากจำนวนโครงการทั้งหมดนี้ นำมาจำแนกตามตัวบ่งชี้ความสำเร็จระดับแผนที่สอดคล้องกับตัวชี้วัดยุทธศาสตร์ของสำนักวิชา ประเภทโครงการที่มีประโยชน์ต่อผลการใช้งาน 4 ประเภท ได้แก่ 1) โครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม จำนวน 4 โครงการ 2) โครงการบริการวิชาการแก่สังคมแบบให้เปล่า จำนวน 2 โครงการ 3) โครงการบริการวิชาการที่บูรณาการกับการเรียนการสอน จำนวน 6 โครงการ และ 4) โครงการบริการวิชาการที่บูรณาการกับการวิจัย จำนวน 4 โครงการ ทั้งนี้คณะอนุกรรมการบริการวิชาการ ขอนำเสนอรายละเอียดของโครงการ ดังตารางต่อไปนี้

| **ลำดับ** | **ตัวชี้วัด** | **กิจกรรม/โครงการที่ตอบสนองตัวชี้วัด** | **ระยะเวลาการดำเนินงาน** | **ที่มาของงบประมาณ/จำนวน** | **ผู้รับผิดชอบกิจกรรม/โครงการ** |
| --- | --- | --- | --- | --- | --- |
| 1 | โครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม | โครงการการวิเคราะห์อย่างมีเหตุผลทางคลินิก(clinical reasoning) | มีนาคม 2561  (สัปดาห์ของวันสถาปนามหาวิทยาลัยวลัยลักษณ์) | ค่าลงทะเบียนผู้เข้ารับการอบรม  (ประเภทโครงการแบบหารายได้) | อ.ดร.เจนเนตร  พลเพชร |
| 2 | โครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม | โครงการบูรณาการการเรียนการสอนให้นักศึกษาได้มีสมรรถนะclinical reasoning | มกราคม - มีนาคม 2561 | งบกิจกรรมเสริมหลักสูตรระดับปริญญาตรี  5,000 บาท | อ.ดร.เจนเนตร  พลเพชร |
| 3 | โครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม | โครงการอบรมเชิงปฏิบัติการเรื่องการรักษาโรคเบื้องต้นสำหรับพยาบาลเวชปฏิบัติชุมชน | มิถุนายน 2561 | ค่าลงทะเบียนผู้เข้ารับการอบรม  (ประเภทโครงการแบบหารายได้) | อ.ดร.เจนเนตร  พลเพชร |
| 4 | โครงการบริการวิชาการที่เกิดประโยชน์ต่อการพัฒนานักศึกษา ชุมชนหรือสังคม | โครงการวันพยาบาลสากล | พฤษภาคม 2561 | งบกิจกรรมเสริมหลักสูตรระดับปริญญาตรี  5,000 บาท | อ.ชิดชนก  มยูรภักดิ์ |
| 5 | โครงการบริการวิชาการแก่สังคมแบบให้เปล่า | โครงการ smile clinic | กรกฎาคม 2560 – มิถุนายน 2561 | งบกิจกรรมเสริมหลักสูตรระดับปริญญาตรี  5,000 บาท | รศ.ดร.สายฝน เอกวรางกูร |
| 6 | โครงการบริการวิชาการแก่สังคมแบบให้เปล่า | โครงการ“บริการวิชาการสร้างความเข้มแข็งของชุมชนบูรณาการพันธกิจสัมพันธ์เพื่อสังคม (Social Engagement) | สิงหาคม 2560 - กันยายน 2561 | แผนยุทธศาสตร์ มหาวิทยาลัยวลัยลักษณ์  ในหมวดงบประมาณการพัฒนาสนับสนุนวิชาการ 293,400 บาท | อาจารย์กำไล  สมรักษ์ |
| 7 | โครงการบริการวิชาการที่บูรณาการกับการเรียนการสอน | โครงการครูมืออาชีพ | กรกฎาคม 2560 – มิถุนายน 2561 | แผนยุทธศาสตร์ มหาวิทยาลัยวลัยลักษณ์  ในหมวดงบประมาณการพัฒนาสนับสนุนวิชาการ 45,000 บาท | รศ.ดร.สายฝน เอกวรางกูร |
| 8 | โครงการบริการวิชาการที่บูรณาการกับการเรียนการสอน | โครงการอบรมครูพี่เลี้ยง | กรกฎาคม 2560 – มิถุนายน 2561 | แผนยุทธศาสตร์ มหาวิทยาลัยวลัยลักษณ์  ในหมวดงบประมาณการพัฒนาสนับสนุนวิชาการ 45,000 บาท | รศ.ดร.สายฝน เอกวรางกูร |
| 9 | โครงการบริการวิชาการที่บูรณาการกับการเรียนการสอน | สร้างเสริมภูมิคุ้มกันโรคแก่เด็กนักเรียน | สิงหาคม 2561 | งบกิจกรรมเสริมหลักสูตรระดับปริญญาตรี  5,000 บาท | อาจารย์กำไล  สมรักษ์ |
| 10 | โครงการบริการวิชาการที่บูรณาการกับการเรียนการสอน | โครงการพัฒนานวัตกรรมสร้างเสริมสุขภาวะชุมชนของนักศึกษาพยาบาล สำนักวิชาพยาบาลศาสตร์ | ตุลาคม 2560 – มีนาคม 2561 | งบประมาณจากงานกิจการนักศึกษา มหาวิทยาลัยวลัยลักษณ์  36,000 บาท | อาจารย์กำไล  สมรักษ์ |
| 11 | โครงการบริการวิชาการที่บูรณาการกับการเรียนการสอน | โครงการสร้างเสริมและปกป้องสุขภาพชุมชน มหาวิทยาลัยวลัยลักษณ์ | กรกฎาคม – ตุลาคม 2561 | งบกิจกรรมเสริมหลักสูตรระดับปริญญาตรี  5,000 บาท | อาจารย์กำไล  สมรักษ์ |
| 12 | โครงการบริการวิชาการที่บูรณาการกับการเรียนการสอน | โครงการแลกเปลี่ยนเรียนรู้การเรียนการสอนในรายวิชาปฏิบัติการพยาบาลชุมชนกับ ECU | กรกฎาคม – ตุลาคม 2561 | งบกิจกรรมเสริมหลักสูตรระดับปริญญาตรี  5,000 บาท | อ.ดร.อรทัย  นนทเภท |
| 13 | โครงการบริการวิชาการที่บูรณาการกับการวิจัย | โครงการชุมชนน่าอยู่ภาคใต้ตอนบน | 16 ตุลาคม 2559 - 31 พฤษภาคม 2561 | สำนัก 6 สสส  9,650,000 บาท | อาจารย์กำไล  สมรักษ์ |
| 14 | โครงการบริการวิชาการที่บูรณาการกับการวิจัย | โครงการองค์กรกลางร่วมสร้างเมืองคอนสู่ชุมชนสุขภาวะ | 1 ตุลาคม 2559 ถึงวันที่ 31 มีนาคม 2561 | สำนัก 6 สสส  6,187,284 บาท | อ.ดร.อุไร  จเรประพาฬ |
| 15 | โครงการบริการวิชาการที่บูรณาการกับการวิจัย | โครงการสร้างเสริมสุขภาพตามประเด็นในเขตพื้นที่จังหวัดนครศรีธรรมราชและกระบี่ | มกราคม – ธันวาคม 2561 | สำนัก 6 สสส  200,000 บาท | อาจารย์กำไล  สมรักษ์ |
| 16 | โครงการบริการวิชาการที่บูรณาการกับการวิจัย | โครงการพันธกิจสัมพันธ์ชุมชนการเรียนรู้เพื่อพัฒนาคุณภาพชีวิตผู้สูงอายุท่าศาลา จังหวัดนครศรีธรรมราช | ตุลาคม 2560 - กันยายน 2563 | แผนยุทธศาสตร์ มหาวิทยาลัยวลัยลักษณ์ (ศูนย์บริการวิชาการ)  ในหมวดงบประมาณการพัฒนาสนับสนุนวิชาการ 300,000 บาท | อาจารย์กำไล  สมรักษ์ |